ไฟแนนซ์ทูเดย์
...ปัญหาค่าเงินบาทยังเป็นประเด็นร้อนทางเศรษฐกิจ เป้าส่งออกที่กระทรวงพาณิชย์ตั้งไว้ 89% ไปไม่ถึงแน่นอน ถึงตอนนี้แค่ทำให้น้อยกว่าปีที่ผ่านมาที่ขยายตัวได้ 4% ถือว่าเก่งแล้ว
9 พ.ค. 2556

...ปัญหาค่าเงินบาทยังเป็นประเด็นร้อนทางเศรษฐกิจ เป้าส่งออกที่กระทรวงพาณิชย์ตั้งไว้ 89% ไปไม่ถึงแน่นอน ถึงตอนนี้แค่ทำให้น้อยกว่าปีที่ผ่านมาที่ขยายตัวได้ 4% ถือว่าเก่งแล้ว 
สำหรับเป้าหมายทางเศรษฐกิจที่ตั้งไว้ขยายตัวได้ 56% เห็นทีก็ต้องลุ้นเหนื่อยตามหลังมา เพราะปัจจัยลบมากกว่าปัจจัยบวก ส่วนเงินกู้ พ.ร.ก.น้ำ 3.5 แสนล้านบาท และ พ.ร.บ.กู้เงิน 2 ล้านล้านบาท ยังไม่มีผลต่อเศรษฐกิจในปีนี้ เพราะยังไม่มีการเบิกจ่าย
...สิ่งที่น่าเป็นห่วงเรื่องค่าเงินบาทที่สุด คือการเมืองเข้าแทรก โดยเฉพาะการหาทางปลด ประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) เพื่อสังเวยเป็นแพะรับผิดแทนรัฐบาลที่บริหารเศรษฐกิจประเทศล้มเหลว
... ปัญหาเศรษฐกิจตอนนี้ ปฏิเสธไม่ได้ว่าเป็นผลมาจากรัฐบาลใช้กระสุนทางการเงินไปกับโครงการประชานิยมจำนวนมากและไม่จำเป็น ทำให้ถึงเวลามีปัญหาไม่มีอาวุธที่จะรับมือกับปัญหาที่เกิดขึ้นได้ ทำให้ต้องออกมาในรูปหาคนรับผิดแทนรัฐบาล
...กระทรวงการคลังเองที่อยู่ในฐานะเสาหลักทางเศรษฐกิจ ก็ไม่มีบทบาทเท่าที่ควรในการออกมาแก้ปัญหาเศรษฐกิจที่เกิดขึ้น ส่วนหนึ่งเพราะกลืนไม่เข้าคายไม่ออก เพราะไปสนองนโยบายไว้มากโดยที่ไม่มีใครกล้าทัดทาน ไม่ว่าจะเป็นโครงการรับจำนำข้าวที่ต้องใช้เงินกู้ 5 แสนล้านบาท แต่คนที่ให้เงินกู้กลับไม่เคยเห็นเมล็ดข้าวสักเมล็ดว่าอยู่ที่ไหน ขายกันอย่างไร
นอกจากนี้ยังมีโครงการรถคันแรกที่เทเงินทิ้งไป 9 หมื่นล้านบาท ยังไม่รวมกับการลดภาษีน้ำมันดีเซลที่ทำให้รายได้ภาษีหายไปปีละกว่า 1 แสนล้านบาท ทั้งหมดจะเห็นว่าถ้ากระทรวงการคลังมีวินัยการเงินการคลังเหมือนในอดีต ปัญหาค่าเงินบาทแค่นี้จะรับมือได้ไม่ยากอย่างที่เห็น
...ทนุศักดิ์ เล็กอุทัย รมช.คลัง ในฐานะกำกับธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ยังไม่พอใจการแก้หนี้เสียของแบงก์ที่ยังอืดต่ำกว่าเป้า รวมถึงการคัดสรรกรรมการผู้จัดการคนใหม่ที่ทางกระทรวงอุตสาหกรรมดึงเรื่องไม่ไฟเขียวการสรรหาเสียที** สำหรับการแก้ไขปัญหาธนาคารอิสลามแห่งประเทศไทย (ไอแบงก์) เวลาล่วงผ่านมาเกือบครึ่งปี แต่ปรากฎว่าแผนการฟื้นฟูยังไม่ได้รับการเห็นชอบจากกระทรวงการคลัง เพราะยังมีหลายประเด็นไม่ลงตัวว่าในทางปฏิบัติจะทำได้จริงหรือไม่